google/wiki40b huggingface dataset:
वास्गमुवा राष्ट्रीय उद्यान

भौतिक विशेषताऐं

राष्ट्रीय उद्यान का वार्षिक दैनिक तापमान 28 डिग्री सेल्सियस (82 डिग्री फारेनहाइट) है और वार्षिक वर्षा 1650-2100 मिलीमीटर के बीच है। 
उत्तर-पूर्वी मॉनसून के दौरान अक्टूबर से जनवरी तक वर्षा प्राप्त होती है। जुलाई-सितंबर शुष्क मौसम है। राष्ट्रीय उद्यान की सर्वोच्च ऊंचाई सुडु कंदा (सफेद पहाड़) है, जो 470 मीटर (1,540 फीट) ऊंचाई है। उद्यान की मिट्टी में स्फटिक और संगमर्मर शामिल है।

वनस्पति और जीव

वास्गमुवा राष्ट्रीय उद्यान श्रीलंका में संरक्षित क्षेत्रों के बीच उच्चतम जैव विविधता प्रदर्शित करता है। उद्यान से 150 से अधिक पुष्प प्रजातियां दर्ज की गई हैं। लगभग 1,700 साल पुराने चिमनी के पेड़, "ओरु बेंडी सियांबलावा" उद्यान में है।
वास्गमुवा राष्ट्रीय उद्यान स्तनधारियों की 23 प्रजातियों का घर है। उद्यान में पाए गए दोनों बंदर, बैंगनी-चेहरे वाले लंगूर और टोक़ मैकक, श्रीलंका के लिए स्थानिक हैं। जबकि भैंस और श्रीलंकाई धुरी हिरण का निरीक्षण करना आम बात है। उद्यान से दर्ज पक्षी प्रजातियों की संख्या 143 है। इसमें 8 स्थानिक प्रजातियां शामिल हैं। श्रीलंका जंगलफॉल, पीले रंग के बार्बेट, काले सिर वाली आईबीस आदि पक्षियों ने भि यहाँ रहति हैं। उद्यान में 17 सरीसृप
प्रजातियां दर्ज की गई हैं। उन्में पांच प्रजातियां स्थानिक हैं। उद्यान की जल निकायों में जल मॉनीटर और मगर मगरमच्छ आम हैं। उद्यान के 50 तितलियों में से आठ प्रजातियां स्थानिक हैं।
अरबाब मुहम्मद ज़हीर

अरबाब मुहम्मद ज़हीर एक राजनीतिज्ञ है पाकिस्तान के राष्ट्रीय विधानसभा में | वह NA-4 निर्वाचन क्षेत्र का प्रतिनिधित्व करता है पाकिस्तान का उत्तर पश्चिम सीमांत प्रान्त मैं |
दुग्ध ज्वर

लक्षण

इस रोग के लक्षण ब्याने के 1-3 दिन तक प्रकट होते है। पशु को बेचैनी रहती है। मांसपेशियों में कमजोरी आ जाने के कारण पशु चल फिर नही सकता पिछले पैरों में अकड़न और आंशिक लकवा की स्थिती में पशु गिर जाता है। उसके बाद गर्दन को एक तरफ पीछे की ओर मोड़ कर बैठा रहता है। शरीर का तापमान कम हो जाता है।
खुराक

खुराक (उर्दु: खु़राक़- आहार) किसी रसायनिक, भौतिक या जैविक वस्तु की वह मात्रा है जो किसी जीव पर जीववैज्ञानिक रूप से प्रभाव डालती है। पोषण के संबंध मे खुराक आम तौर पर किसी विशेष पोषक तत्व की किसी व्यक्ति के आहार, किसी विशेष भोजन, साधारण भोजन, या किसी आहार अनुपूरक, में इसकी मात्रा को इंगित करती है।
भेषज विज्ञान के संदर्भ में, खुराक, चिकित्सकीय प्रयोजनों के लिए दी जाने वाली दवा की मात्रा को बताती है।
विष विज्ञान में खुराक उस हानिकारक एजेंट (जैसे जहर, कैंसरजन, म्यूटाजन, या टेराटोजन आदि) की मात्रा का उल्लेख करती है जिनके संपर्क मे कोई जीव आता है।
रसायन वो सबसे आम चीजें हैं जिसके लिए खुराक का मापन होता है, लेकिन कोई व्यक्ति कितना विकिरण जोखिम उठा सकता है इसका मापन भी खुराक के तहत आता है। मनुष्य के लिए, सूक्ष्म पोषक तत्व और दवा की खुराकों को अधिकतर मिलीग्राम (mg) में मापा जाता हैं, लेकिन कुछ सूक्ष्म पोषक तत्व और दवा की खुराकें माइक्रोग्राम में मापी जाती हैं।
२३३८ ईसा पूर्व

२३३८ ईसा पूर्व ईसा मसीह के जन्म से पूर्व के वर्षों को दर्शाता है। ईसा के जन्म को अधार मानकर उसके जन्म से २३३८ ईसा पूर्व या वर्ष पूर्व के वर्ष को इस प्रकार प्रदर्शित किया जाता है। यह जूलियन कलेण्डर पर अधारित एक सामूहिक वर्ष माना जाता है। अधिकांश विश्व में इसी पद्धति के आधार पर पुराने वर्षों की गणना की जाती है। भारत में इसके अलावा कई पंचाग प्रसिद्ध है जैसे विक्रम संवत जो ईसा के जन्म से ५७ या ५८ वर्ष पूर्व शुरु होती है। इसके अलावा शक संवत भी प्रसिद्ध है। शक संवत भारत का प्राचीन संवत है जो ईसा के जन्म के ७८ वर्ष बाद से आरम्भ होता है। शक संवत भारत का राष्ट्रीय कैलेंडर है।
अनिरुद्ध

अनिरुद्ध वृष्णिवंशीय कृष्ण के पोते और प्रद्युम्न के पुत्र थे। इनके रूप पर मोहित होकर असुरों की राजकुमारी उषा, जो बाण की कन्या थी,के कहने पर उनकी सखी चित्रलेखा इन्हें अपनी राजधानी शोणितपुर उठा ले गए। कृष्ण ओर बलराम बाण को युद्ध में परास्त कर अनिरुद्ध को उषा सहित द्वारका ले लाए।
२६ अगस्त

जन्म

कर्मेंदु शिशिर
वीरेन्द्र सिंह (पहलवान)

150px|right|thumb|वीरेन्द्र सिंह
वीरेन्द्र ठाकरान (धीरज पहलवान ; जन्म १९७०) भारतीय पहलवान हैं जिन्होने १९९२ में काली (Cali) में विश्व कुश्ती चम्पियनशिप में कांस्य पदक जीता था। १९९५ में कामनवेल्थ चम्पियनशिप में उन्होने रजत पदक जीता था (७४ किलो, फ्रीस्टाइल)। दक्षिण एशियाई चम्पियनशिप में उन्हें स्वर्ण पदक प्राप्त हुआ। ग्रामीण क्षेत्रों में होने वाले कुश्ती मुकाबलों में वे बहुत लोकप्रिय हैं और लोग उन्हें धीरज पहलवान के नाम से पुकारते हैं।
वीरेन्द्र का जनम गुरुग्राम के निकट झाड़सा गाँव में श्री भरत सिंह ठाकरान के घर सं १९७० में हुआ। इन्होने सन १९९१ से लेकर १९९७ तक इस्लामपुर गाँव में गुगा नवमी पर होने वाले दंगल में हमेशा कुश्तिया जीती थी।

करिअर

गाँव के हंसराम पहलवान और इनके पिता भरत सिंह में अच्छी दोस्ती थी। हंसराम ने उनके कुश्ती प्रेम को देखते हुए उनको स्वयं गुरु हनुमान के अखाड़े में छोड़ा। ये भी गुरु हनुमान के प्रिय शिष्यों में से एक थे। बाद में इन्होने भारतीय रेल में अपनी नोकरी की शुरुआत की। ये भारतीय रेल विभाग के उत्कृष्ठ पहलवानों में गिने जाते थे। सन १९९५ में भारत में आयोजित सैफ खेलो में स्वर्ण पदक जीता था। 1992 में इन्होने विश्व चैम्पियनशिप में कांस्य पदक जीता था 1991 में जूनियर वर्ल्ड चैंपियनशिप में धीरज ब्रॉन्ज जीत चुके हैं। 1995 में इन्होने कॉमनवेल्थ कुश्ती चैम्पियनशीप में रजत पदक जीत कर भारत का नाम रोशन किया था। इनकी सगी बहन श्रीमती प्रीतम सिवाच (शादी से पहले प्रीतम ठाकरान के नाम से खेलती थी) भारतीय महिला होकी टीम की कप्तान और देश की प्रतिभावान खिलाडियों में एक रही हुयी है। कुल मिलाकर इस ठाकरान परिवार ने देश के लिए होनहार खिलाडी पैदा किये हैं।
2017 शयरात एयर बेस अमेरीकी मिसाइल हमला

हमले का कारण

मार्च 2011 से चल रहे गृहयुध्द में रूस सीरियाई राष्ट्रपति बशर अल असद के साथ है जबकी विद्रोहियो को अमेरिका का समर्थन प्राप्त है। गृहयुध्द में लगभग तीन लाख वीस हजार लोग मारे जा चुके हैंऔर लाखो लोग बेघर हो चुके है। हमले का मूल कारण था विद्रोहियो के प्रभाव वाले इदलिब प्रांत के ख़ान शेखहुन में हुए सीरियाई सरकार द्वारा हमले में सौ लोग मारे गये थे और करीब चार सौ लौग घायल हो गये थे जो सबसे भीषण रासायनिक हमला था इस हमले के लिए असद सरकार को जिम्मेदार ठहराया गया था जिस कारण अमेरिका ने सीरियाई सरकार पर मिसाइल द्वारा सैनिक कार्यवाई की थी।
डेविस जलसन्धि

स्थिति

विस्व की सबसे बड़ी जलसन्धि है
भू-विकिरण

भू-विकिरण एक प्रकार का भू (जमीन) से निकलने वाला विकिरण होता है।
दिक्

दिक् जगह के उस विस्तार या फैलाव को कहते हैं जिसमें वस्तुओं का अस्तित्व होता है और घटनाएँ घटती हैं। मनुष्यों के नज़रिए से दिक् के तीन पहलू होते हैं, जिन्हें आयाम या डिमॅनशन भी कहते हैं - ऊपर-नीचे, आगे-पीछे और दाएँ-बाएँ।

अन्य भाषाओं में

"दिक्" को अंग्रेज़ी में "स्पेस" (space), फ़ारसी में "फिज़ा" (فضا‎), सिन्धी में "पोलार" (پولار‎), यूनानी में "ख़ोरौस" (χώρος) और जर्मन में "राउम" (raum) कहते हैं। "आयाम" को अंग्रेज़ी में "डिमॅनशन" (dimension) और त्रिआयामी को "थ़्री-डिमॅनशनल" (three dimensional) कहते हैं। "आपेक्षिक" को अंग्रेज़ी में "रॅलेटिव" (relative) कहते हैं।

दिक् और आयाम (पहलू)

ऐसे तीन पहलूओं वाली (या "त्रिआयामी") दिक् में मौजूद किन्ही दो वस्तुओं की एक-दुसरे से आपेक्षिक स्थिति (या रॅलेटिव स्थिति) इन तीन पहलूओं पर बताई जा सकती है। हम कह सकते हैं के पहली वस्तु दूसरी वस्तु से १० मीटर ऊपर, ४ मीटर आगे और ६ मीटर दाएँ पर स्थित है। इसी तरह से द्विआयामी (दो पहलूओं वाले) दिक् में सिर्फ़ दो आयामों से दो वस्तुओं की एक-दुसरे से आपेक्षिक स्थिति का पता लगता है। भौगोलिक नक़्शों में इन आयामों (पहलूओं) को उत्तर-दक्षिण और पूर्व-पश्चिम का नाम दिया जाता है। किसी नक़्शे में दो वस्तुओं (या जगहों) को देखकर कहा जा सकता है के नक़्शे के द्विआयामी दिक् में पहला शहर दुसरे शहर से १०० किमी उत्तर और २०० किमी पूर्व में स्थित है। ठीक इसी तरह एकायामी दिक् भी एक लक़ीर या रेखा की सूरत में देखी जा सकती है। किसी भी रेखा पर स्थित दो बिन्दुओं की आपेक्षिक स्थिति बताने के लिए सिर्फ़ एक ही पहलू बताना काफ़ी है। उदाहरण से हम कह सकते हैं के किसी लक़ीर पर स्थित एक लाल बिंदु किसी दुसरे नीले बिंदु से १० सेंटीमीटर बाएँ पर मौजूद है।

यूक्लिडी और अयूक्लिडी दिक्

जिस दिक् में कोई मरोड़, गोलाई या टेढ़ापन न हो उसे यूक्लिडी दिक् कहते हैं। यह नाम प्राचीन यूनानी गणितज्ञ यूक्लिड के नाम से बना है। यूक्लिडी दिक् में अगर दो समानांतर रेखाएँ (अंग्रेज़ी में पैरलल रेखाएँ) आरम्भ कर के उन्हें आगे बढ़ाया जाए तो उनका आपस का फ़ासला हमेशा एक ही रहेगा और वह एक-दुसरे से कभी नहीं मिलेंगी। लेकिन अगर वे अयूक्लिडी दिक् में खींची जा रहीं हैं जो स्वयं ही मुड़ा हुआ है तो उनमें आपस का फ़ासला बदल सकता है और वे मिल भी सकतीं हैं। पृथ्वी की सतह एक दो-आयाम वाला अयूक्लिडी दिक् है। इसपर अगर इक्वेटर पर उत्तर की ओर दो समानांतर रेखाएँ बनाई जाएँ तो वे दोनों एक दुसरे के नज़दीक आती जाएँगी और उत्तरी ध्रुव पर जा कर मिल जाएँगी।

तीन से अधिक आयाम?

हालांकि मनुष्य दिक् में केवल तीन आयामों की कल्पना कर सकते हैं और उनकी इन्द्रियाँ उन्हें बताती हैं के वे तीन आयामों वाले ब्रह्माण्ड में रहते हैं, गणित में जितने चाहे उतने आयामों पर अध्ययन किया जा सकता है और किया जाता है। कुछ वैज्ञानिकों का यह भी मानना है के ब्रह्माण्ड में १० या उस से भी अधिक आयाम हैं लेकिन मनाव इन्द्रियाँ और मस्तिष्क इनमे से केवल तीन ही को भांप पाती हैं। भौतिकी के तार सिद्धांत (स्ट्रिंग थ़िओरी) में ऐसी ही कल्पना की गयी है।
बल्कोट

बल्कोट नेपालके लुम्बिनी अंचलके अर्घाखाँची जिलाकी एक गाँव विकास समिति है।
इन्द्राणी मुखर्जी

इन्द्राणी मुखर्जी हिन्दी फ़िल्मों की एक अभिनेत्री हैं।
परार्थवादी आत्महत्या

परार्थवादी आत्महत्या (Altruistic suicide) किसी एक अथवा अन्यों के लाभ के लिए किसी एक के जीवन से समझौता करने को कहा जाता है। यह सामान्यतः किसी समूह के अच्छे के लिए अथवा किसी समाज के प्रतिष्ठा अथवा रिति-रिवाजों के कारण होता है। परार्थवादी आत्महत्या अथवा भलाई के लिए आत्महत्या जैसे शब्दों से बहुत ज्यादा अच्छे के लिए आत्म बलिदान को कहा जाता है। इस तरह का बलिदान किसी विशिष्ट कार्य को परिपूर्ण करने अथवा समाज में किसी प्राकृतिक संतुलन को बनाने के लिए किया जा सकता है। इस तरह के बलिदान के विषय अथवा अवधारणायें कुछ विशेष प्रकर की विज्ञान-प्रभावी कहानियों में मिलती हैं। हालांकि, इस तरह के वास्तविक उदाहरण इनुइत जैसी आदिवासी लोगों में देखने को मिलते हैं। इमाईल दुर्खीम ने समुदाय के अति-समन्वय के परिणाम के रूप में अपनी पुस्तक सुसाइड में अनुभव किया है।
भावना सोमाया

भावना सुमाया एक प्रसिद्ध भारतीय फ़िल्म पत्रकार, आलोचक, लेखक और इतिहासकार हैं। उन्हें भारत के राष्ट्रपति प्रणव मुखर्जी द्वारा 2017 में पद्मश्री से सम्मानित किया गया है। 1978 में फ़िल्म रिपोर्टर के रूप में अपने पेशे शुरू करने के बाद, वे 1980 और 1990 के दौरान कई फ़िल्म पत्रिकाओं के साथ काम करने लगी। वे आख़िरकार 2000 से 2007 तक 'स्क्रीन' नामक अग्रणी फ़िल्म पत्रिका की संपादक बनीं। उन्होंने हिन्दी सिनेमा के इतिहास और बॉलीवुड सितारों की आत्मकथाओं पर 13 किताबें लिखी हैं।
ब्लॅस्टियम

इतिहास

ऐसा सुझाव दिया जाता है कि 'ब्लॅस्टियम' नाम ग्रीक भाषा के βλαστος से उत्पत्ति हुआ है, जिसक अर्थ होता है 'शाखा'। ऐसा अब समान्य तौर पर स्वीकार किया जाता है कि नीरो या पूर्व-फ्लेवियन राजवंश का सैन्य किला मॉनमाउथ में बनाया गया था, शायद 55 ई॰ से पहले, जो वेल्स में इसे सबसे पहला रोमन किला बनाता है। ऐसा माना जाता है कि एक समय ब्लॅस्टियम में लगभग 2,000 सैनिक रहा करते थे, परन्तु बाद में यह बस एक छोटा किला ही बन के रह गया।
आंद्रेया इरिडॉन

आंद्रेया मारिया इरिडन (जन्म 23 नवंबर 1999 टिलियाका में) एक रोमानियाई वरिष्ठ कलात्मक जिमनास्ट है। 2014 जूनियर यूरोपियन चैंपियनशिप में इरिडन ने बीम और फर्श पर सिल्वर और टीम के साथ कांस्य जीता।

व्यक्तिगत जीवन

इरिडन का परिवार टिलिसका में रहता है, लेकिन वह रोमानिया के देवा में प्रशिक्षण लेती है। इरिडॉन की पसंदीदा घटनाएं फर्श और बीम हैं, और उसका पसंदीदा जिमनास्ट नास्तिया लिउकिन है। उसका सपना ओलंपिक में जाना और स्वर्ण पदक जीतना है।.

2015

आंद्रेया का मुकाबला ट्रोफियो टोरिनो 4 नाज़ियोनी से हुआ जहां उन्होंने रूस और इटली के बाद रोमानियाई टीम के साथ तीसरा स्थान रखा।
1942: अ लव स्टोरी

संक्षेप

यह फिल्म सन् 1942 में गढ़ी हुई है जब ब्रिटिश राज गिर रहा था। यह एक समय था जब कई भारतीय या तो अंग्रेजों के लिए काम कर रहे थे या भूमिगत बैठक और उनके खिलाफ विरोध में रैली कर रहे थे। इस माहौल में, नरेन सिंह (अनिल कपूर) राजेश्वरी "रज्जो" पाठक (मनीषा कोइराला) से प्यार करता है। उस समय उनके रोमांस को राजनीतिक और सामाजिक अशांति के बावजूद बढ़ता हुआ दिखाया गया है।
नरेन के पिता, दीवान हरि सिंह (मनोहर सिंह), एक वफादार ब्रिटिश कर्मचारी हैं, जबकि रज्जो के पिता रघुवीर पाठक (अनुपम खेर) ब्रिटिश शासन के खिलाफ लड़ रहे क्रांतिकारी है। जब नरेन शादी के लिये राज्जो का हाथ रघुवीर से माँगता है, तो रघुवीर नाराज हो जाता है। नरेन कहता कि वह रज्जो के लिए हर चीज का बलिदान देने के लिए तैयार है और उसके लिए अपने प्यार का रघुवीर को विश्वास दिलाता है। पाठक नरम पड़ जाता है और नरेन को अपने पिता से बात करने के लिए कहता है। जब नरेन ऐसा करता है, हरि सिंह गुस्से में होता है कि उनके बेटे ने क्रांतिकारी की बेटी रज्जो को चुना है, लेकिन वह नाटक करते हैं कि वह नरेन की खुशी के लिए कुछ भी करेंगे।
हरि सिंह ने रघुवीर के गुप्त स्थान को प्रकट करने में नरेन का इस्तेमाल किया और ब्रिटिश अधिकारियों को जानकारी लीक कर दी। जल्द ही, पुलिस पाठक के छिपे हुए ठिकाने में पहुँचती और उसे मारने की कोशिश करती है। वह बम को फोड़ देता है और उन सब के साथ खुद भी मर जाता है। रज्जो, जो उस समय बाहर थी भाग जाती है। उसे पाठक का एक साथी शुभंकर (जैकी श्रॉफ) द्वारा शरण में ले लिया जाता है। शुभंकर के प्रशिक्षण के तहत, रज्जो अपने पिता के क्रांतिकारी मार्ग का पालन करती है। इस बीच, नरेन अपने पिता से रघुवीर की हत्या और रज्जो को दूर करने में एक मोहरा के रूप में इस्तेमाल करने के लिए नाराज है। राज्जो के साथ मेल करने का वादा करते हुए वह अपने पिता का विरोध करते हुए एक क्रांतिकारी बनने का वचन देता है।
नरेन अपने पिता के साथ सभी संबंधों को खत्म कर देता है और शहर के सामने ब्रिटिश शासन, विशेष रूप से जनरल डगलस के खिलाफ खड़ा होता है। उसे दोषी ठहराया जाता है और इरादतन हत्या के लिये फाँसी की सजा दी जाती है। नरेन के कार्यों से प्रेरित, रज्जो शुभंकर को उसके बारे में बताती है। शुभंकर नरेन को फांसी से बचाता है और दोनों हरि सिंह और कई ब्रिटिश वफादारों को खत्म कर देते हैं। मेजर बिष्ट (डैनी डेन्जोंगपा) द्वारा उनकी सहायता की जाती है जिन्होंने जनरल डगलस के आदेशों पर ब्रिटिश बंदूकधारियों द्वारा अपनई क्रांतिकारी बेटी चंदा की हत्या को दुखद रूप से देखा था। वफादार लोगों के साथ, शुभंकर ने उसी रस्सी द्वारा जनरल डगलस को लटका दिया जो नरेन के लिए थी। शुभंकर, रज्जो और नरेन, मेजर बिष्ट के साथ मिलकर भारतीय ध्वज को सलाम करते हैं जिसे शुभंकर द्वारा फहराया जा रहा है। फिल्म का अंत हो जाता है।
माजिद नवाज़

माजिद नवाज़ एक पाकिस्तानी मूल के ब्रिटिश लेखक और कार्यकर्ता हैं जिन्होंने जिहादी पृष्ठभूमि छोड़कर धर्मनिरपेक्ष इस्लाम और लोकतंत्र के लिए प्रयास किया है। सन् २००१-२००७ तक वो हिज़्ब उत तहरीर से जुड़ा था, मिस्र में क़ैद में भी रहा जिसके बाद उसने अतिवादियों का साथ छोड़ दिया। हिज़्ब उत तहरीर छोड़ने के बाद उनकी पहली शादी टूट गई थी। लेकिन इस्लमी चरमपंथ के खिलाफ़ आंदोलन करने के कारण इसको पश्चिमी मीडिया में अच्छी जगह भी मिली है। इस्लामी जगत में उनकी प्रशंसा और आलोचना दोनो हुई है। माजिद ने इस्लामवादी और परंपरावादी इस्लाम में एक अन्तर को स्पष्ट किया है कि - इस्लमवादियों का राजनैतिक और विस्तारवादी एजेंडा होता है, लेकिन परंपरावादियों का नहीं।
उन्होंने अमेरिकी लेखक सैम हैरिस के साथ मिलकर एक किताब भी लिखी है - रैडिकल Radical। उसकी प्रसिद्धि का एक कारण पारंपरिक इस्लमी मूल्यों को उतना महत्वपूर्ण नहीं बताना भी है। इसके अलावे इस्लामीकरण को साम्यवादी विचार धारा के कट्टरपंथ (जैसा कहा जाय वैसा करो) से तुलना करने कारण भी पश्चिम में उनकी लोकप्रियता बढ़ी है। पश्चिमी यूरोप और अमेरिका में साम्यवादी और नाज़ी विचारधारा से इस्लामी चरमपंथ की तुलना करने वालों में वो प्रमुख हैं।
उन्होंने क़्विलियम फॉउंडेशन की स्थापना भी की जो चरमपंथ के खिलाफ़ और लोकतंत्र के लिए काम करता है।
क्षेत्र सिंह

शासन

राणा क्षेत्र सिंह जिन्होंने १३६४ ईस्वी से १३८२ ईस्वी तक मेवाड़ राज्य शासन किया था क्षेत्र सिंह राणा हम्मीर सिंह की सन्तान थे। इन्होंने अजमेर और मांडलगढ़ पर शासन किया था जबकि मंदसौर और छप्पन पर भी राज काज किया था।  उनका निधन एक युद्ध के दौरान १६८२ में हो गया था इसके बाद इनके उत्तराधिकारी इनके ही पुत्र राणा लाखा हुए थे।
पर्वतीय बांस का तीतर

आवासीय देश

यह पक्षी चीन, थाइलैंड, बांग्लादेश, भारत, म्यानमार, लाओस तथा वियतनाम में विद्यमान है।

आवास

यह पक्षी बांस के जंगलों में पानी के पास, ऊँचे घास के मैदानों में तथा उन स्थानों में जहाँ जंगल काटे जा चुके हैं और बांस के जंगल उगा दिये गये हैं, वहाँ रहना पसन्द करता है। पूरा दिन यह झाड़ में छिपकर व्यतीत कर लेता है और सुबह तड़के या देर शाम को ही भोजन की तलाश में बाहर निकलता है। ख़तरा होने पर ही यह उड़ता है और फिर जल्दी ही ज़मीन पर आकर छिप जाता है।

अन्य नाम

इस पक्षी को कचार भाषा में दाओबुइ लाइ, कुकी भाषा में वेंगटे तथा मणिपुरी भाषा में वाकरेक के नामों से जाना जाता है।
स्वचालित राइफल

स्वचालित राइफल (automatic rifle) वह राइफल है जो एक बार ट्रिगर दबाने के बाद बार-बार गोली दागती रहती है जब तक गोली खत्म न हो जाय या ट्रिगर न छोड़ा जाय।
चेरो

इतिहास और मूल

यह समुदाय मूल रूप से आदिवासी क्षत्रिय होने का दावा करता है। जनजाति के अन्य सदस्य नागवंशी होने का दावा करते हैं। चेरो मूल रूप से कई आदिवासी समुदायों में से एक हैं, जैसे कि भर और कोल , जो उत्तर प्रदेश के दक्षिण-पूर्वी कोने में रहते हैं। वे उत्तर बिहार और पलामू क्षेत्र के पारंपरिक शासक थे, जब तक कि उन्हें राजपूत और ईस्ट इंडिया कंपनी द्वारा हटा नहीं दिया गया था। चेरो के दो उप-मंडल हैं, महतो और चौधरी। 
बिहार में, चेरो को चारवा या चेरु के रूप में जाना जाता है, और पलामू में उन्हें बाराहज़ारी के रूप में जाना जाता है।  समुदाय मुख्य रूप से झारखंड में पाए जाते हैं, खासकर रांची और मोंगहियर में । पलामू के लोग काफी ज़मींदार थे, और इस क्षेत्र के प्रभावी शासक थे। ये चेरो ऋषि च्यवन से वंश का दावा करते हैं, और सादरी बोली बोलते हैं।

वर्तमान परिस्थितियाँ

चेरो को उत्तर प्रदेश के अधिकांश हिस्सों में एक अनुसूचित जाति के रूप में वर्गीकृत किया गया है, लेकिन सोनभद्र और वाराणसी जिलों में एक अनुसूचित जनजाति है। उन्हें बिहार और झारखंड में अनुसूचित जनजाति के रूप में वर्गीकृत किया गया है। 
समुदाय के पास एक पारंपरिक जाति परिषद है जो समुदाय पर एक मजबूत सामाजिक नियंत्रण रखता है। वे हिंदू हैं , लेकिन कई आदिवासी देवताओं की पूजा भी करते हैं, जैसे कि सायरी-मा, गँवार भभानी और दूल्हा देव।
झारखंड के चेरो में दो उप-मंडल, बरहज़ारी और तेराज़ारी हैं।  ये दो समूह एंडोगैमस हैं, और अंतर्जातीय विवाह नहीं करते हैं। वे कबीले बहिर्मुखता का अभ्यास करते हैं, और उनके मुख्य कबीले मावर, कुँवर, महतो, राजकुमार, मंझिया, वामवत और हंटिया हैं। झारखंड के चेरो मुख्य रूप से किसान हैं, जिनमें से कई पर्याप्त भूस्वामी थे।
दुर्गा भवानी

जनसंख्या

नेपाल के २००१ का जनगणना अनुसार दुर्गा भवानी का जनसंख्या २३७३ है। इसमै पुरुष ४६% और महिला ५४% है।
सैयद अब्दुल्लाह शाह

सैयद अब्दुल्लाह शाह, एक पाकिस्तानी राजनेता एवं पाकिस्तानी प्रान्त सिंध के पूर्व मुख्यमंत्री थे।
प्रियप्रवास

प्रियप्रवास, अयोध्यासिंह "हरिऔध" की हिन्दी काव्य रचना है। हरिऔध जी को काव्यप्रतिष्ठा "प्रियप्रवास" से मिली। इसका रचनाकाल सन् 1909 से सन् 1913 है।

भाषा, छन्द एवं शैली

इसके पहिले से ही हिंदी कविता में ब्रजभाषा के स्थान पर खड़ी बोली की स्थापना हो गई थी। मैथिलीशरण गुप्त का "जयद्रथवध" (खंडकाव्य) प्रकाशित हो चुका था। फिर भी खड़ी बोली में भाषा, छंद और शैली का नवीन प्रयोग किया जा रहा था। "प्रियप्रवास" भी ऐसा ही काव्यप्रयोग है। यह 'भिन्न तुकांत' अथवा अतुकांत महाकाव्य है। इसके पूर्व खड़ी बोली में महाकाव्य के रूप में अतुकांत का अभाव था। हरिऔध जी ने "प्रियप्रवास" की विस्तृत भूमिका में अपने महाकाव्य के लिए अतुकांत की आवश्यकता और उसके लिए उपयुक्त छंद पर विचार किया है। अतुकांत उनके लिए "भाषासौंदर्य" का "साधन" है। छंद और भाषा के संबंध में उन्होंने कहा हैं - "भिन्न तुकांत कविता लिखने के लिए संस्कृत वृत्त बहुत ही उपयुक्त हैं - कुछ संस्कृत वृत्तों के कारण और अधिकतर मेरी रुचि के कारण इस ग्रंथ की भाषा संस्कृतगर्भित है"।
"प्रियप्रवास" यद्यपि संस्कृतबहुल और समासगुंफित है, तथापि इसकी भाषा में यथास्थान बोलचाल के शब्दों का भी समावेश है। अतुकांत होते हुए भी इसके पदप्रवाह में प्राय: सानुप्रास कविता जैसा संगीत है, छंद और भाषा में लयप्रवाह है, फिर भी वर्णिक छंद के कारण यत्रतत्र भाषा हिंदी की पष्टि से कृत्रिम हो गई है, जकड़ सी गई है।
"प्रियप्रवास" द्विवेदी युग में प्रकाशित हुआ था। खड़ी बोली की काव्यकला (भाषा, छंद, अतुकांत, इत्यादि) में बहुत परिवर्तन हो चुका है। किंतु एक युग बीत जाने पर भी खड़ी बोली के काव्य-विकास में "प्रियप्रवास" का ऐतिहासिक महत्व है।
ट्रान्स एण्टार्कटिका पर्वत

यह एक प्रमुख पर्वत श्रेणी हैं।
चंद्रकान्ता

चंद्रकांता (१९३८) हिन्दी की जानी मानी लेखिका है। उनके लेखन का प्रारंभ १९६६ से हुआ जब उनकी पहली कहानी 'खून के रेशे' कल्पना में प्रकाशित हुई। आठ साल बाद उनका पहला कहानी संग्रह 'सलाखों के पीछे' प्रकाशित हुआ। इसके छे साल बाद उनका पहला उपन्यास 'अर्थान्तर' प्रकाशित हुआ। वे दो सौ से अधिक कहानियों की रचना कर चुकी हैं। उनकी कहानियों के १३ संग्रह, ७ उपन्यास और १ कविता संग्रह प्रकाशित हो चुके हैं। इनमें 'पोशनूल की वापसी', 'ऐलान गली ज़िन्दा है', 'यहाँ वितस्ता बहती है' तथा 'अपने अपने कोणार्क' काफी चर्चित रहे। कश्मीर की केसरी आबोहवा में पली बढ़ी चंद्रकांता की कहानियों में वहां की सभ्यता और संस्कृति का अंदाज सहज समाया हुआ है। वे वहाँ के लोक और लोक संस्कृति की गहरी पहचान रखती हैं और उनकी लेखनी इसे मर्मभेदी सफलता के साथ व्यक्त करती है। 
आज के दौर की सुप्रसिद्ध कथा लेखिका चंद्रकांता का २००१ में प्रकाशित उपन्यास 'कथा सतीसर', कश्मीर के वृहत्तर इतिहास के बेबाक चित्रण के लिये जाना जाता है। इसके लिए चंद्रकांता को २००५ में बिड़ला फाउंडेशन के व्यास सम्मान से विभूषित किया गया है। उनकी रचनाओं के विश्व की अनेक भाषाओं में अनुवाद हो चुके हैं।
बाग-ए-जिन्ना

यह एक प्रमुख खेल का मैदान हैं |
मैत्रायण

मैत्रायण प्रसिद्ध ऋषि जिनके नाम पर यजुर्वेद की मैत्रायणीय शाखा प्रचलित है।
स्वरग्रंथि

स्वरग्रंथि या स्वरयंत्र मनुष्यों और अन्य स्तनधारी जीवों के गले में मौजूद एक ग्रंथि (आर्गन) होती है जिस के प्रयोग से यह जीव भिन्न प्रकार की ध्वनियों में बोल पाते हैं। स्वरग्रंथि के अन्दर बहुत से स्वर-रज्जु (वोकल कार्ड) होते हैं। जब इन स्वर-रज्जुओं के ऊपर से हवा का तेज़ बहाव होता है तब इनकी कंपकंपी से अलग-अलग ध्वनियों की आवाज़ पैदा होती है, ठीक उसी तरह जैसे किसी सितार की तारों के कंपन से विभिन्न सुरों का संगीत पैदा होता है।
आईआरएनएसएस-१सी

आईआरएनएसएस-1सी एक भारतीय कृत्रिम उपग्रह है जो कि भारतीय क्षेत्रीय नौवहन उपग्रह प्रणाली (अंग्रेज़ी: Indian Regional Navigational Satellite System) अथवा इंडियन रीजनल नैविगेशन सैटेलाइट सिस्टम-आईआरएनएसएस के लिए छोड़े जाने वाले उपग्रहों की श्रंखला में तीसरा है।
1,425 किग्रा वजन वाले इस उपग्रह का सफल प्रक्षेपण 16 अक्टूबर 2014 की सुबह 1 बजकर 32 मिनट पर सतीश धवन अंतरिक्ष केन्‍द्र, श्रीहरिकोटा से पीएसएलवी सी26 रॉकेट के द्वारा किया गया।

आईआरएनएसएस भारतीय अंतरिक्ष अनुसंधान संगठन (इसरो) द्वारा विकसित, एक क्षेत्रीय स्वायत्त उपग्रह नौवहन प्रणाली है जो पूर्णतया भारत सरकार के अधीन होगी। इसका उद्देश्य देश तथा देश की सीमा से 1500 किलोमीटर की दूरी तक के हिस्से में इसके उपयोगकर्ता को सटीक स्थिति की सूचना देना है।
महंत तोतानाथ

महंत तोतानाथ नाथ पंथ में सबसे पहले महंत बने थे। अस्थल बोहर स्थान पर बाबा मस्तनाथ ने घोर तपस्या की और इसका जीर्णोद्धार करके ‘अस्थल बोहर मठ’ की स्थापना की।
रोटी कपड़ा और मकान

संक्षेप

अपने पिता के सेवानिवृत्त होने के बाद, भारत (मनोज कुमार) पर अपने दिल्ली स्थित परिवार की देखभाल की जिम्मेदारी आती है। उसके दो छोटे कॉलेज जाने वाले भाई हैं, विजय (अमिताभ बच्चन) और दीपक (धीरज कुमार)। साथ ही विवाह योग्य उम्र की एक बहन, चंपा भी है। यद्यपि भारत कॉलेज से ग्रेजुएट है, लेकिन एकमात्र काम जो उसे मिलता है वह एक गायक का है। इसमें उसकी बहुत कम आमदनी है जिससे उसकी प्रेमिका शीतल (ज़ीनत अमान) हताश रहती है। इस बीच, विजय परिवार के लिए अपराध की दुनिया में चला जाता है, लेकिन भारत के साथ बहस के बाद, वह सेना में शामिल होने के लिए घर छोड़ देता है।
शीतल अमीर व्यवसायी मोहन बाबू (शशि कपूर) के लिए सचिव के रूप में काम करना शुरू कर देती है। मोहन उसे पसंद करने लगता है। वह मोहन के प्रति आकर्षित हो जाती है लेकिन वह उसके धन और विलासिता में अधिक रुचि रखती है। वह भारत से प्यार करती है लेकिन गरीबी में जीवन नहीं गुजार सकती। भारत को आखिरकार एक बिल्डर के रूप में एक नौकरी मिल जाती है लेकिन उसे एहसास होने लगता है कि शीतल धीरे-धीरे उससे दूर जा रही है। जल्द ही वह अपनी नौकरी खो देता है क्योंकि सरकार इमारत की जमीन ले लेती है और उसकी वित्तीय समस्याएँ और बढ़ जाती हैं। जब मोहन शीतल से शादी की पूछता है, तो वह मान जाती है। इससे भारत का दिल टूट जाता है। अपने प्यार को खोने के बाद, भारत अपने पिता को भी खो देता है। इससे वह तबाह हो जाता है। निराश होकर, उसने अपने पिता की चिता पर अपना डिप्लोमा जला दिया।
इस बीच, चंपा को एक विवाह-प्रस्तावक मिल जाता है, लेकिन भारत के पास शादी के लिए पैसे नहीं हैं और यह बात आगे नहीं बढ़ पाती। भारत अपने जीवन की स्थिति से निराश है, लेकिन जल्द ही एक गरीब लड़की, तुलसी (मौसमी चटर्जी) से मिलने के बाद शांति पाता है जो भी गरीबी में रहती है। वह सरदार हरनाम सिंह (प्रेमनाथ) के साथ दोस्ती भी करता है जो तुलसी को बदमाशों के गिरोह से बचाने के लिए उसकी मदद के लिये आता है। फिर उसे नेकीराम (मदन पुरी) नामक एक भ्रष्ट व्यवसायी से एक प्रस्ताव मिलता है जो भारत को अपनी अवैध गतिविधियों के लिए राजी करता है ताकि वह और उसका परिवार गरीबी से बाहर आ जाए और अमीर बन जाए। कथानक इस बात पर केन्द्रित है कि क्या भारत इस बात से सहमत होगा या उसका नैतिक स्वभाव उसे अपराध की ओर मुड़ने से रोकेगा।
गयाना का इतिहास

गयाना एक ऐसा दक्षिणी अमरीका का देश है जिसकी शासकीय भाषा अंग्रेज़ी है। यहां हिन्दी भी बहुत प्रचलित है। ५० प्रतिशत से अधिक लोग मूल भारतीय हैं। हिन्दुओं की अनुपात लगभग ३५ प्रतिशत है।
गयाना का इतिहास यहां के मूल निवासी इंडियन लोगों से अरम्भ होता है। स्वत्न्त्रता १९६६ में मिली। पहले प्रधान मन्त्री छेदी जगन थे। उनकी पत्नी जेनट जगन भी प्रधान मन्त्री बनी। १९९९ से भरत जगदेव राष्ट्रपति हैं।
जब 1834 में गुलामी वर्जित की गयी, अफ़्रो गुयानी लोगों ने वेतन के लिये कार्य करने से मना कर दिया। इस से कई बागान बंद हो गये हज़ारों मजदूर भारत, पुर्तगाल तथा चीन से खेतों में काम करने के लिये लाये गये।